విద్య, వైద్యం జీఎస్టీ పరిధిలోకి రావు
- ఇవి పన్ను పరిధిలో లేవు : కేంద్రం
న్యూఢిల్లీ : వచ్చే కొద్ది నెలల్లో అమలులోకి రానున్న వస్తు సేవల పన్ను (జీఎస్టీ) పరిధి నుంచి విద్య, వైద్యం, యాత్రలను ప్రభుత్వం మినహాయించాలని భావిస్తోంది. కొత్త పన్ను విధానం ఆరంభంలోనే ప్రజలపై అనవసర భారాలు తగ్గించే ఉద్దేశంతో ప్రభుత్వం ఈ మేరకు ప్రతిపాదిస్తోంది. ఇప్పటి వరకూ ఇవి పన్ను పరిధిలో లేవు. అదే విధానం కొనసాగించే ఆలోచనతో ఉన్న ప్రభుత్వం ప్రస్తుతానికి ట్రాన్స్‌పోర్టు రంగానికి లభిస్తున్న రాయితీలను కొనసాగించాలనుకుంటున్నట్టు రెవెన్యూ శాఖ కార్యదర్శి హష్ముఖ్‌ అధియా తెలిపారు. ఇంకా ఖరారు కాని అంశాలపై చర్చించేందుకు మే నెల 18 19 తేదీల్లో ఆర్థిక మంత్రి అరుణ్‌ జైట్లీ ఆద్వర్యంలో వివిధ రాష్ట్రాల ప్రతినిధులు శ్రీనగర్‌లో సమావేశం కానున్నారు. సర్వీసు టాక్స్‌కు సంబంధించి ఇప్పుడు అమలులో ఉన్న రాయితీలను ప్రారంభ సంవత్సరంలో యథావిధిగా కొనసాగించాలని తాము ప్రయత్నిస్తున్నట్టు ఆయన తెలిపారు.
మీ స్నేహితులకు రికమెండ్ చెయ్యండి